Maria Magdalena Suurman

Maria Magdalena Suurman, kunstnikunimega Malle Mägi von Schultz, (28. november 1904 Räpina vald – 11. veebruar 2003November - tähtpäevade kalender 2009, Eesti Teatri- ja Muusikamuuseum) oli eesti päritolu USA muusik, helilooja ja maalikunstnik.Mälumäng. Postimees, 20. veebruar 2012, lk 21

Suurman lõpetas Tallinna Konservatooriumi 1939. aastal pianistina Artur Lemba ja lauljana 1942. aastal L. Hellat-Lemba õpilasena. Magistritöö kaitses ta Ameerika Ühendriikides Eastern Michigan Universitys muusika ja maalikunsti alal. Suurman on seni ainus väliseesti naine, kes on saanud filosoofiadoktoriks muusika alal, tema väitekiri Florida State Christian College'is käsitles eesti rahvaviiside struktuuri ja nende seost algupärase tekstiga. 

Ameerika Ühendriikide 200. aastapäeva puhul kingiti president Gerald Fordile Suurmani õlimaal "Trummar John", mis kujutas esimest teadaolevat Ameerikasse jõudnud eestlast Johan Schalbricki.

Ta oli organist, pianist, laulja ja helilooja. Tema esinemiskohtade seas on olnud Sydney, Berliin, Toronto, Buenos Aires, Hongkong, Alaska, Šveits, Kaplinn, Montreal, Tallinn, kodukoht Räpina (kontserdid 1992, 1993, 1994) ning Eesti saatkond Moskvas 1993. 92-aastaselt sai Suurmanist esimene eestlane, kes on esinenud klaveriõhtuga ÜRO peakorteris (1996). Ta esines ka New Yorgis Lincoln Centeris (1988) ja Carnegie Hallis.Alo Põldmäe "Eesti muusik-kosmopoliit" EPL, 11. detsember 1999 Elu jooksul komponeeris ta üle 60 teose, põhiliselt laule, klaveri- ja orkestripalu."96-aastane pianist esineb Estonias" Postimees, 30.03.2001

Maria Magdalena Suurmann valdas eesti, saksa, vene, inglise ja prantsuse keelt. 

Viited

Välislingid
 Alo Põldmäe "Eesti muusik-kosmopoliit" Eesti Päevaleht, 11. detsember 1999
 "96-aastane pianist esineb Estonias" Postimees, 30.03.2001

Kategooria:Eesti lauljad
Kategooria:Eesti maalikunstnikud
Kategooria:Eesti organistid
Kategooria:Eesti pianistid
Kategooria:Eesti Muusika- ja Teatriakadeemia vilistlased
Kategooria:Korporatsioon Fidentia liikmed
Kategooria:Eestlased Ameerika Ühendriikides
Kategooria:Sündinud 1904
Kategooria:Surnud 2003